b'\n_START_ARTICLE_\nLagos\n_START_SECTION_\nPovijest\n_START_PARAGRAPH_\nLagos je davnih dana bio malo naselje Awori grupe plemena Yoruba. Tada se naselje zvalo \xc3\x88k\xc3\xb3 (Oko), po istoimenom bo\xc5\xbeanstvu plemena Yoruba. Dana\xc5\xa1nje ime naselje je dobilo prema istoimenom portugalskom gradu, koji je krajem 15. stolje\xc4\x87a, kad su ovdje po\xc4\x8deli pristizati prvi Europljani, bio glavna luka za afri\xc4\x8dke ekspedicije._NEWLINE_Godine 1841. Oba Akintoye, vladar Lagosa, poku\xc5\xa1ao je ukinuti trgovinu robljem, koja se ovdje odvijala od po\xc4\x8detka 15. stolje\xc4\x87a. Naravno, taj je potez nai\xc5\xa1ao na sna\xc5\xbean otpor lokalnih trgovaca, koji su Akintoyea protjerali. No, on se vratio na prijestolje uz pomo\xc4\x87 Britanaca, a uskoro (1861.) Lagos je i slu\xc5\xbebeno postao dijelom britanskog kolonijalnog imperija._NEWLINE_Od neovisnosti 1960. do 12. prosinca 1991. godine Lagos je bio glavni grad Nigerije. Nigerijske su vlasti tada premjestile svoje sjedi\xc5\xa1te u Abuju.'